Jelaskan Tempat acara dari UEFA Euro 2012 dalam bahasa melayu

Lapan buah bandaraya dipilih untuk menjadi tempat acara oleh UEFA. Selaras dengan format yang digunakan di temasya-temasya Euro 1992, Euro 1996 dan Euro 2008, setiap kumpulan bertapak di dua stadium.

Bandaraya tuan rumah Warsaw, Gdańsk, Wrocław, Poznań, Kiev, Lviv keenam-enamnya tarikan pelancong utama, tetapi tidak pula Donetsk dan Kharkiv (yang mengganti Dnipropetrovsk sebagai tuan rumah pada tahun 2009).

Kewajipan menambah baik prasarana bola sepak termasuklah pembinaan stadium-stadium baru: enam daripadanya adalah stadium serba baru sementara dua lagi merupakan stadium sedia ada yang diubah suai sempena temasya. Tiga buah daripadanya memenuhi syarat-syarat stadium kategori tertinggi UEFA.

Sistem pengangkutan di Poland dan Ukraine turut menjalani pengubahsuaian besar atas kehendak UEFA untuk menampung kedatangan besar-besaran peminat bola sepak. (1.4 juta tiket telah dijual sempena temasya, dan lebih 20,000 orang dijangka menyeberangi sempadan Poland-Ukraine setiap hari sepanjang kejohanan.)